Diari Oficial de la Generalitat Valenciana


Sumari del DOGV 5459, del 27-02-2007 (2007/2126)

RESOLUCIÓ de 30 de gener de 2007, de la Direcció General d'Ensenyament, per la qual es resol el concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2007, convocat per Orde de 12 de desembre de 2006, de la Conselleria de Cultura, Educació i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5459

Data del DOGV
:   27-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/2126


Data del document
:   30-01-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * professió de la comunicació
    * ajuda pública
    * professió de la informació
    * professió de la informàtica
    * assignació per estudis
    * suport econòmic

Per l'Orde de 12 de desembre de 2006, de la Conselleria de Cultura, Educació i Esport, Diari Oficial de la Comunitat Valenciana núm 5.421 de 4 de gener de 2007, es va convocar el concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2007.
Complits els tràmits requerits en la convocatòria, s'ha realitzat la valoració dels mèrits aportats pels sol·licitants de conformitat amb el que disposa la base octava de l'Orde citada.
I, d'acord amb la delegació feta pel conseller de Cultura, Educació i Esport, en la disposició final primera d'eixa Orde, resolc:
Primer
Concedir en l'annex I a esta resolució,les beques de formació a les persones amb la major qualificació per a cada lloc de activitats relacionades amb la gestió de fons documentals depositats en les biblioteques dels CEFIRE, i les cinc primeres que figuren en els llocs de activitats relacionades amb la reelaboració i gestió dels recursos educatius generats en les distintes convocatòries de formació del professorat.
Segon
Anunciar en l'annex II a esta resolució, la qualificació aplicada per a cada sol·licitant, segons la proposta de la comissió de valoració sobre la base octava de l'Orde de convocatòria.
Tercer
Anunciar en l'annex III a esta resolució els casos de fora de termini
Quart
Les persones que han sigut seleccionades per al gaudi de les beques tindran la seua incorporació el pròxim dia 1 de febrer de 2007, en la Direcció General d'Ensenyament de la Conselleria de Cultura, Educación y deporte.
Quint
En el cas de renúncia o incompliment de la finalitat de la beca de formació per algun beneficiari durant el seu gaudi, dins de l'any 2007, es convocarà per a la seua provisió a les persones que hagen obtingut una qualificació igual o superior a deu punts i segons l'orde establit en l'annex II.
Sext
Les obligacions, drets i vinculació laboral a aplicar als beneficiaris són les indicades en les bases nou, deu, onze, tretze i catorze de l'Orde de convocatòria.
La percepció de les beques es realitzarà segons indica la base dotze de l'Orde de convocatoria.
Set
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o ben plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la Conselleria de Cultura, Educació i Esport, en el termini d'un mes a partir del dia següent al de la publicació en el Diari Oficial de la Comunitat Valenciana.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Comunitat Valenciana.
València, 30 de gener de 2007.- El director general d'Ensenyament: Josep Vicent Felip i Monlleó.